Udviklingsplan for området omkring den gamle materielgård i Hinnerup 
Sagsfremstilling 
70.       Udviklingsplan for området omkring den gamle materielgård i Hinnerup - Åbent 
  
  
SAGENS INDHOLD 
Økonomiudvalget foretog 17. september 2013 en besigtigelse af ”Naturværket” og naturområdet omkring den gamle 
materielgård i Hinnerup. Efter besigtigelsen og drøftelserne ved den lejlighed foreslår Teknik og Kultur en 
retningsgivende plan for områdets udvikling. Udviklingsplanen hviler på den gældende planlægning og vil fungere 
som inspiration og guideline for områdets fremtidige udvikling og som supplerende administrationsgrundlag 
sammen med Kommuneplan 13 og natur-, plan- og byggelovgivningen. Udviklingsplanen vil herefter kunne indgå i 
debatten i forbindelse med Planstrategi 15 forud for Kommuneplan 17.     
  
Med udviklingsplanen fastlægges de overordnede rammer for, hvordan landskabet omkring den gamle materielgård 
i Hinnerup skal udvikles som et bynært friluftsområde. Området skal knytte [adresse] sammen med [adresse] 
natur og give borgere og brugere mulighed for et væld af forskellige friluftsaktiviteter og naturoplevelser og dermed 
tilføre området yderligere værdi. 
  
I forlængelse heraf fastlægger udviklingsplanen ti mere konkrete retningslinjer, der kan støtte den videre 
enkeltsagsbehandling. 
  
De forskellige ønsker og ideer vil kunne imødekommes og realiseres over tid, efterhånden som der viser sig 
økonomisk og praktisk mulighed for det, og i det omfang de vil understøtte den overordnede vision og strategi, der 
fremgår af udviklingsplanen.   
  
VURDERING 
Området omkring den gamle materielgård i Hinnerup udgør en del af [adresse] landskab med eng, overdrev, 
mose og skov. En del afgræsses, men området ligger i øvrigt hen som en landskabskile mellem den nye og den 
gamle del af [adresse].  
  
Social og Sundhed i [adresse] har siden 2011 brugt den gamle materielgårds bygninger og de nærmeste 
omgivelser som ’Naturværket’, et beskyttet aktivitetstilbud til borgere efter servicelovens § 103 og 104. De gamle 
bygninger er blevet renoveret, ombygget og indrettet, sådan at de opfylder kravene i forhold til brugergruppen. De 
umiddelbare omgivelser rundt om bygningen, parkeringsplads, terrasser m.v. er taget i brug til forskellige 
 
Teknik- og 
Miljøudvalget 
2. juni 2014 
Sagsnr. 710-2012-
105011 
Dok.nr. 710-2014-
102345 
Sagsbehandler 
DPHEJA 
  
Tidl. politisk behandling 
  
Forventet sagsgang 
TM-U 
Lovgrundlag 
Planloven 
værkstedsformål og andre aktiviteter.   
  
Social og Sundhed ønsker at få mulighed for at benytte en større del af det omgivende naturområde gennem anlæg 
af stier og etablering af forskellige faciliteter.  Samtidig er der fra flere sider udtrykt ønsker om etablering af anlæg, 
der er rettet mod en bredere målgruppe og som tager sigte på at åbne området for flere brugere og for at skabe en 
større sammenhæng med [adresse] forskellige bykvarterer. 
  
INDDRAGELSE/KOMMUNIKATION 
De enkelte fagforvaltninger har bidraget med ønsker og ideer til områdets indhold og indretning. Teknik og Kultur 
lægger ikke op til en offentlig høring, da udviklingsplanen ikke ændrer på det gældende plangrundlag.  
  
ØKONOMISKE KONSEKVENSER 
Der vil være kommunale udgifter forbundet dels med at etablere stier, formidlingsanlæg, rydning, evt. 
naturgenopretningsprojekter o.a. og dels med den løbende vedligeholdelse af området.  
  
Anlæggene tænkes ikke etableret på én gang, men over tid og om muligt med hel eller delvis ekstern finansiering. 
Social og Sundhed har således fået tilsagn om økonomisk støtte fra Friluftsrådet til shelters og forskellige aktiviteter. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At ”Udviklingsplan for området omkring den gamle materielgård i Hinnerup” godkendes som supplerende 
administrationsgrundlag sammen med Kommuneplan 13 og natur-, plan- og byggelovgivningen 
  
BESLUTNING 
  
Bilag 
  
  
  
  
Teknik- og Miljøudvalget, 2. juni 2014: 
Fraværende: Øjvind Kristiansen, Rolf Iversen 
  
Godkendt. 
Udviklingsplan for området omkring den gamle 
materielgård i Hinnerup 
710-2014-101452 
